PMIndiaData/PMIndiaSum huggingface dataset:
পি.এম.না ঙসিগী রেকোর্দ ওইবা ভেক্সিনেসন মশিংবু থাগৎখ্রে

প্রধান মন্ত্রী শ্রী নরেন্দ্র মোদীনা ঙসিগী রেকোর্দ ওইখ্রবা ভেক্সিনেসন মশিংবু থাগৎখ্রে অমদি করোর ১ লান্থোকপা হায়বসি নীংশিংনিংঙাই ওইবা পন্দোল অমদি হায়খ্রে‍। ত্বীত অমদা প্রধান মন্ত্রীনা হায়খি; “ঙসিোগী ভেক্সিনেসন মশিং রেকোর্দ ওইরে! করোর ১ লান্থোকপা হায়বসি নীংশিংনিংঙাই ওইবা পন্দোল অমনি‍। ভেক্সিন কাপথোক্লিবা অমদি ভেক্সিনেসন দ্রাইভ অসিবু মায় পাকহল্লিবশিংগী মফমদা নুংঙাইবা ফোঙদোকচরি‍।”
প্রধান মন্ত্রীনা গোৱাগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মৌদীনা গোৱাগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে। পাউজেল অদুদা প্রধান মন্ত্রীনা হায়খি, “গোৱাগী মীয়ামবু স্তেৎহুদ নুমীৎনা লাকপদা য়াইফ-পাউজেল পীজরি। গোৱা অসি মহৌশাগী ওইনা ফজবা অমসুং মীয়োক-মীচান ফবা মীওইশিং লৈবা লম্নি। রাজ্য অসিনা লম কয়াদা ভারতপু চাউখৎনবগী লম্বীদা হেন্না মপুং ফাহল্লি। লাক্কদৌরিবা চহিশিংদা লেপ্পা লৈতনা চাউখৎনবা থৌনীজরি”।
লৈবাক অসিদা মরুওইবা মচলশিং/ দ্রগ ইন্তরমেদিয়েতশিং অমসুং একতিপ ফারমাসিউতিকেল মচলশিং শাবদা পুক্নিং থৌগৎপা মন্ত্রীমন্দলনা অয়াবা পীরে

পি এম নরেন্দ্র মোদীনা লুচিংবা কেন্দ্রগী মন্ত্রীমন্দলনা মখাগী স্কিমশিং অসি অয়াবা পীরে : i. মথং চহি মঙাদা লুপা ক্রোর ৩,০০০ চংনা ব্লক দ্রগ পার্ক অহুম শেমগৎনবা স্কিম ii. মথং চহি নিপালদা লুপা ক্রোর ৬,৯৪০ চংনা লৈবাক অসিদা হিদাক শানবা মচলশিং পুথোক্নবগী থবকশিং য়োকখৎনবা প্রদক্সন লিঙ্ক ইন্সেনতিপ (পি এল আই ) স্কিম । অকুপ্পশিং : A. ব্লক দ্রগ পার্ক শেমগৎপা i. রাজ্যশিংগা খুৎশম্নদুনা ভারত্তা অচৌবা ব্লক দ্রগ পার্ক অহুম শেমগৎনবা ৱারেপ লৌরে । ii. ব্লক দ্রগ অমা শেমগৎপদা কেন্দ্র সরকারনা রাজ্যশিংদা গ্রান্তস-ইন-এইদ ওইনা লুপা ক্রোর ১০০০ পীগনি । iii. পার্কশিং অসিদা মান্নবা খুদোংচাবা কয়া ফংহনগনি । iv. স্কিম অসিগী মথং চহি ৫গী ওইনা লুপা ক্রোর ৩,০০০ কাইথোকপা অয়াবা পীরে । প্রদক্সন লিঙ্ক ইন্সেনতিপ স্কিম i. মরুওইবা মশক খঙদোক্লবা ব্লগ দ্রগ মখল ৫৩ পুথোকপশিংদা চহি তরুক শেনগী মতেং পীগনি । ii. ব্লগ দ্রগ মখল ৫৩ অসিগী মনুংদা ২৬না ফরমেন্তেসন বেজ ব্লগ দ্রগ অমসুং ২৭না কেমিকেল সিন্থেসিস বেজ ব্লগ দ্রগনি । iii. শেন্থং অসি ফরমেন্তেসন বেজ ব্লগ দ্রগকী চাদা ২০ অমসুং কেমিকেল সিন্থেসিস বেজ ব্লগ দ্রগকী ওইনা চাদা ১০ ওইগনি । iv. মথং চহি নিপালদা লুপা ক্রোর ৬,৯৪০ কাইথোকপা য়ারে । কান্নবা : ব্লগ দ্রগ পার্কশিং শেমগৎপা : স্কিম অসিনা লৈবাক অসিদা ব্লগ দ্রগ শাবদা চংবা মমল অমসুং অতোপ্পা লৈবাকশিংদা ব্লগ দ্রগকী মখা পোনবা হন্থহনগনি । প্রদক্সন লিঙ্ক ইন্সেনতিপ স্কিম : i. স্কিম অসিনা লৈবাক অসিদা মরুওইবা মচলশিং/ দ্রগ ইন্তরমেদিয়েতশিং অমসুং একতিপ ফারমাসিউতিকেল মচলশিং শাবদা পুক্নিং থৌগৎকনি অমসুং ভারতনা অতোপ্পা লৈবাকশিংদগী হায়রিবা হিদাকশিং অসি লৈনবা মখা পোনবা হন্থহনগনি । ii. মসিনা চহি ৮দা অহেনবা থবকশিং ফংহনগনি অমসুং লুপা ক্রোর ৪৬,৪০০গী পোৎচৈ য়োনবা ঙমহগনি । কান্নবশিং : i. ব্লগ দ্রগ পার্ক অহুমগী সব-স্কিমশিংগী মখাদা শেন্থং পীদুনা পুম্নমক্না শরুক য়ামিন্নগদবা মচাক-মথুমশিং শেমগৎকনি । ii. স্কিম অসিনা লৈবাক অসিদা ব্লগ দ্রগ শাবদা চংবা মমল অমসুং অতোপ্পা লৈবাকশিংদা ব্লগ দ্রগকী মখা পোনবা হন্থহনগনি নুঙগীৱারোল : ভারতকী হিদাক-লাংথক শুংনবগী ইন্দস্ত্রি অসি মালেমদা অহুমশুবা খ্বাইদগী চাউবনি । অদুবু হায়রিবা হিদাকশিং অসি পুথোক্নবা মরুওইবা মচাকশিং ভারতনা মপান লৈবাকশিংদগী পুশিল্লক্লি । অকক্নবা ব্লগ দ্রগ খরদি চাদা ৮০দগী চাদা ১০০ ফাওবা মপান্দগী পুশিল্লক্লি ।
পি.এম.না অহানবা ওদিত দিবস পাকথোকপা নিংশিংনবা থৌরমদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা অহানবা ওদিত দিবস পাকথোকপা নিংশিংনবা থৌরমদা ৱা ঙাংখ্রে। মহাক্না থৌরম অসিদা সর্দার বল্লভাই পতেলগী মুর্তীসু মাইখুম হাংদোকখ্রে। ভারতকী কোম্পত্রোল্লর অমসুং ওদিতর জেনেরেল, শ্রী গীরিশ চন্দ্র মুর্মুসু থৌরম অসিদা শরুক য়াখিবশিংগী মনুংদা অমনি। মীতিন অসিদা ৱা ঙাংলদুনা, প্রধান মন্ত্রীনা হায়খি সি.এ.জি. অসি লৈবাক্কী একাউন্তগী ত্রেক খক্তা নত্তে অদুবু প্রদক্তিবিতী অমসুং ইফিসিএন্সিদা ভেল্যু হাপ্পসু তৌই, মরম অদুনা ওদিত নুমিৎতা দেলিবেরেসন তৌবা অমসুং মরী লৈনবা থৌরমশিং অসি ঐখোয়গী ইনপ্রুবমেন্ত অমসুং ইমপ্রুবাইজেসনগী শরুক অমনি। সি.এ.জি. অসি মরুওইনা শেমগৎলকপা ইন্সতিত্যুসন অমনি অমসুং মতমগী মতুং ইন্না লেগেসী শেম্মী। প্রধান মন্ত্রীনা মহাত্মা গান্ধী, সর্দার পতেল অমসুং বাবাসাহেব অম্বেদকরদা ইকাই খুম্নবা উৎখি অমসুং হায়খি মদুদি হায়রিবা লুচিংবশিং অসিনা মতৌ করম্না পান্দম চাউনা থমদুনা করম্না মদুবু ফংগদগে হায়বা তম্বিখি। প্রধান মন্ত্রীনা হায়খি মদুদি মতম অমা লৈরম্মী মদুদি লৈবাক অসিনা ওদিতিং তৌবা মতমদা অকিবা অমগা লোয়ননা চৎথৈ। ‘সি.এ.জি.গা সরকারগা’ অসি ঐখোয়গী সিস্তেমগী মান্নবা ৱাখল্লোন ওইরক্লি। অদুবু, ঙসিদি মসিগী ৱাখল্লোন অসি হোংদোক্লে। ঙসিদি ওদিত অসি ভেল্যু এদ্দিসনগী মরুওইবা শরুক অমা ওইনা লৌরি। প্রধান মন্ত্রীনা পনখি, মমাংদা, বেঙ্কিং সেক্তরদা ময়েক শেংবা ৱাৎপনা মরম ওইদুনা, অরানবা থৌওং কয়া অমা লাক্লি। মসিগী মরমদি বেঙ্ককী এন.পি.এ. অসি হেনগৎলক্লি। “অদোম্না নিংথিনা খঙবিরি মমাংদা মতৌ করম্না কার্পেত মখাদা ব্রস তৌখি। অদুম ওইনমক, ঐখোয়না থম্মোয় শেংনা মমাংগী সরকার অসিগী অশেংবা লৈবাক মীয়াম মমাংংদা থম্লি। ঐখোয়না অৱাবা অসি খঙবগা মসিগী পাম্বৈ পুথোক্কনি,” হায়না মহাক্না হায়খি। প্রধান মন্ত্রীনা হায়খি “ঙসিদি ঐখোয়না অসিগুম্বা সিস্তেম অমা শেম্লি মসিনা ‘সরকার সর্বম’ মদুদি সরকারগী ইন্তর্ফেন্স হন্থরক্লি অমসুং অদোমগী থবকশিং হেন্না লায়থোকহল্লি”, হায়না প্রধান মন্ত্রীনা ওদিতরশিংদা হায়খি। হায়রিবা অসি ‘মিনিমম গবর্নমেন্ত মেক্সিমম গবর্নান্স’। “সর্বিস দেলিবরীগী কন্তেক্তলেস কস্তম্স, ওতোমেতিক রিনেৱেল, ফেসলেস এসেসমেন্তস, ওনলাই এপ্লিক্লেসন। মসিগী শেমদোকপশিং অসি সরকারগী কান্নদবা ইন্তরফেরেন্সশিং লোইশিল্লি” হায়না মহাক্না মখা তাখি। প্রধান মন্ত্রনা হরাওবা ফোংদোকখি মদুদি সি.এ.জি.না মেদ্দলসমগী মমি অসি ফাইলশিংদা চয়েৎনবশিং মথক্তা লাক্লি। মহাক্না পনখি মদুদি “সি.এ.জি.না মতমগা চুনবা প্রোসেদ্যুরশিং শিজিন্নদুনা য়াম্না থুনা অহোংবা পুরক্লি। ঙসিদি অদোম্না খুমাং চাউশিল্লবা এনালাইতিক্কী খুলায়শিং, জিও স্পাসিএল দেতা অমসুং সেতেলাইত ইমেজরী শিজিন্নরি” প্রধান মন্ত্রীনা চহিচা অসিগী খ্বায়দগী চাউবা লায়না শন্দোকপা অসিগী মরমদা ৱা ঙাংখি, পন্দুনা হায়খি মদুদি লৈবাক অসিনা মসিগী মায়োক্তা লান্থেংনবা অসি তোপ-তোপ্পা তোঙানবা অমনি। ঙসি ঐখোয়না মালেমগী খ্বায়দগী চাওরবা ভেক্সিনেসন প্রোগ্রাম চৎথরি। চয়োল খরগী মমাংদা, লৈবাক অসিনা ভেক্সিন দোজ কোতি ১০০গী মাইলস্তোন লানখ্রে হায়না মহাক্না পাঊদমখি। মহাক্না অপাম্বা থমখি মদুদি সি.এ.জি.না মসিগী লান্থেং অসিগী মনুংদা চৎথরিবা থবকশিং অসি তমগদবনি হায়খি। প্রধান মন্ত্রীনা হায়খি মদুদি, ই-পাউশিং অসি ৱারীগী মতুং ইন্না চৎলি। পুৱারীশিং ৱারীদা ইরি। অদুবু ঙসিগী ২১শুবা চহিচা অসিদা, দেতা অসি ইনফোর্মেসন ওইরি অমসুং লাক্লিবা মতমদা ঐখোয়গী পুৱারীনসু উগনি অমসুং দেতাগী খুৎথাংদা খঙগনি। তুংদা, দেতানা পুৱারীবু থীগনি, হায়দুনা মহাক্না লোইশিনখি।
ইঞ্জিনীয়রগী নুমীৎ লাকপদা প্রধানমন্ত্রীনা ইঞ্জিনীয়রশিবু ইকায় খুম্নবা উৎখ্রে; ভারত রত্ন এম. বিসবেসবরয়াগী মপোক নুমীৎতা মফমদা ইকায় খুম্নবা উৎখ্রে

ইঞ্জিনীয়রগী নুমীৎ লাকপদা প্রধানমন্ত্রী শ্রী নরেন্দ্র মোদীনা ইঞ্জিনীয়রশিবু ইকায় খুম্নবা উৎখ্রে । ভারত রত্ন এম. বিসবেসবরয়াগী মপোক নুমীৎনা লাকপদশু মফমদা ইকায় খুম্নবা উৎখ্রে । প্রধানমন্ত্রীনা হায়খি,“ ইঞ্জিনীয়রগী নুমীৎ লাকপদা ঐহাক্না ইঞ্জিনীয়রশিবু ইকায় খুম্নবা উৎচরি অমসুং ঐখোয়গী জাতিগী শেমগৎ শাগৎপদা মখোয়গী চাওরবা থৌদাং অদু থাগৎচরি । ভারত রত্ন এম. বিসবেসবরয়াগী মপোক নুমীৎনা লাকপদা মফমদা ইকায় খুম্নবা উৎচরি । মশামক চাংদম্নিঙাই ওইরবা ইঞ্জিনীয়র অমা ওইবিরম্বা, মহাক ইন্সপাইরেসনগী পাক চাওরবা সোর্স অমনি
মন্ত্রীমন্দলনা পব্লিক প্রাইভেৎ পার্তনরশিপকী থোংদা এয়রপোর্ত ওথোরিতী ওফ ইন্দিয়াগী এয়রপোর্ত অহুম অহমদাবাদ, লখনৌ অমসুং মেঙ্গলুরুবু শান্দোক্নবগীদমক হায়জরকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পব্লিক প্রাইভেৎ পার্তনরশিপ (পি.পি.পি.)কী থোংদা এয়রপোর্ত ওথোরিতী ওফ ইন্দিয়া (এ.এ.আই.)গী এয়রপোর্ত অহুম অহমদাবাদ, লখনৌ অমসুং মেঙ্গলুরুবু শান্দোক্নবগীদমক হায়জরকপা অদু খ্বাইদগী ৱাংবা বিদ্দর এম/এস. অদানি ইন্তর্প্রাইজেস লিমিতেদতা অয়াবা পীখ্রে। মখোয়না নিলামগী চে-চাংশিংদা য়াওরিবা তর্ম অমসুং কন্দিসনগী মতুং ইন্না চহী ৫০গী মতমগী শান্দোকপা অমা ওইনা পি.পি.পি.গী মখাদা এয়রপোর্তশিং অসিগী ওপরেসন, মেনেজমেন্ত অমসুং দিবেলপমেন্তকীদমক খ্বাইদগী ৱাংবা বিদ অদু কোৎ তৌখি। ইথিল: প্রোজেক্তশিং অসিনা পব্লিক সেক্তরদা দরকার ওইরিবা ইনবেস্তমেন্তশিং অদু ফংহনবগা লোয়ননা দেলিবরী, এক্সপর্তিজ, ইন্তর্প্রাইজ অমসুং প্রোফেস্নেলিজমদা ইফিসেন্সী পুরক্লগনি। মসিনা এ.এ.আই.দা রেভেন্যু হেঙ্গৎহন্নবগী মরমসু ওইরগনি, মদুনা তায়র II অমসুং তায়র III শহরশিংদা এ.এ.আই.না মখাতানা ইনভেস্ত তৌবা ঙমহল্লগনি অমসুং লমশিং অসিদা থবক ফংহনবা অমসুং মরী লৈনবা ইনফ্রাস্ত্রকচরদা ইকোনোমিক দিবেলপমেন্ত পুরকপা ঙম্লগনি।
পি.এম.না শ্রী কুলদীপ রাজ গুপ্তানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা জম্মু অমসুং কাশ্মিরগী মমিং লৈরবা লুচিংবা শ্রী কুলদীপ রাজ গুপ্তানা লৈখিদবদা অৱাবা ফোঙদোকখ্রে। প্রধান মন্ত্রীনা হায়খি মদুদি শ্রী কুলদীপ রাজ গুপ্তানা মীয়ামগী য়াইফনবা অমসুং খুন্নাইবু চাউখৎহন্নবগীদমক মহাক্কী পুন্সি কত্থোকখি। প্রধান মন্ত্রীনা ত্বিত: “জম্মু অমসুং কাশ্মিরগী বি.জে.পি.গী মমিং লৈরবা লুচিংবা কুলদীপ রাজ গুপ্তানা লৈখিদবদা নুংঙাইতবা ফাওই। মহাক্না মীয়ামগী য়াইফনবা অমসুং খুন্নাইবু চাউখৎহন্নবগীদমক মহাক্কী পুন্সি কত্থোকখি। অৱাবা পুংফম অসিদা মহাক্কী ইমুং মনুং অমদি মহাকপু শৌগৎলিবশিংবু ঈশ্বরনা থৌনা পীবিবা ওইরসনু। ওম শান্তি!”
ওক্তোবর ২দা প্রধান মন্ত্রীনা মহাত্মা গান্ধীদা ইকায়খুম্নবা উৎকনি, সেনিতেসন অমসুং রিন্যুএবল ইনর্জীগী থৌরমশিংদা শরুক য়াগনি

গান্ধী জয়েন্তী নুমিৎতা প্রধান মন্ত্রীগী থৌরমশিং সেনিতেসন অমসুং রিন্যুএবল ইনর্জীদা মীয়েৎ থমগনি। মহাত্মা গান্ধীগী চহি ১৫০সুবা মপোক কুমওন থৌরম হৌদোকপা ওইনা ২০১৮গী ওক্তোবর ২দা রাজঘাত্তা নরেন্দ্র মোদীনা মহাত্মা গান্ধীদা লৈ কৎকনি। হান্নগী প্রধান মন্ত্রী লাল বহাদুর শাস্ত্রীগী মপোক নুমিৎতা মহাক্কী মফমদা লৈ কৎনবা প্রধান মন্ত্রীনা বিজয় ঘাত্তা চৎকনি। মহাক্না রাস্ত্রপতি ভাবনগী কলচরেল সেন্তরদা মহাত্মা গান্ধী ইন্তর্নেসনেল সেনিতেসন কনভেন্সন(এম জি আই এস সি ) লোইশিনবগী থৌরমদা শরুক য়াগনি। এম জি আই এস সি অসি মালেমগী সেনিতেসন মিনিস্তরশিং অমসুং অতোপ্পা ৱাতর, সেনিতেসন অমসুং হায়জিনগী লুচিংবশিংনা শরুক য়াবা নুমিৎ ৪নিগী মালেমগী কনফ্রেন্স অমনি। থৌরম অসিদা প্রধান মন্ত্রীনা মিনি দিজিতেল ইভেন্ত অমা য়েংগনি। মহাক্কা লোয়ননা য়ু এনগী সেক্রেতরী জনরেল এন্তোনিও গুতেরেস শরুক য়াগনি। দাইস্তগী শক্নাইরবশিংনা, মহাত্মা গান্ধীগী পোস্তেজ স্তাম্পশিং হৌদোক্কনি অমসুং মহাত্মা গান্ধীনা পামজবা লাইশোন ঈশৈ ‘বৈস্নব জন’গী মেদলী সি দি অমা ফোঙগনি। থৌরম অসিদা শ্বচ্ছ ভারতকী মনা য়েন্থোক্কনি। মীয়ামদা প্রধান মন্ত্রীনা ৱা ঙাংগনি। নুংথিলদা, প্রধান মন্ত্রিনা বিজ্ঞান ভাবনদা ইন্তর্নেসনেল সোলর এলাইন্সকী অহানবা মীফম হৌদোক্কনি। থৌরম অদুদা অনিশুবা রিন্যুএবল ইনর্জী মিনিস্তরিয়েল মিতিং অমসুং অনিসুবা গ্লোবেল রি-ইনভেস্ত (রিন্যুএবল ইনর্জী ইনভেস্তর্স মীত অমসুং এক্সপো) হৌদোক্কনি। থৌরম অদুদা য়ু এনগী সেক্রেতরী জেনরেল এন্তোনিও গুতেরেস শরুক য়াগনি। থৌরম অদুদা প্রধান মন্ত্রীনা ৱা ঙাংগনি।
অসমদা থাওগী গুহা কামথোরকপা অমসুং মৈ চাকপদা ওইরিবা ফিবম প্রধান মন্ত্রীনা অমুক হন্না য়েংশিনখ্রে

অসমগী তিনসুকিয়া জিলাদা ওইল ইন্দিয়া লিমিতেৎকী থাওগী গুহা কামথোরকপা অমসুং থাওগী গুহা নম্বর বাঘজান-৫ মৈ চাকপদা ওইরক্লিবা ফিবম ঙসি প্রধান মন্ত্রী নরেন্দ্র মোদীনা অমুক হন্না য়েংশিনখ্রে। অমুক হন্না য়েংশিনবগী মীফম অদুদা শরুক য়াখিবশিংগী মনুংদা হোম মিনিস্তর অমিৎ শাহ, পেত্রোলিয়ম অমসুং নেচরেল গ্যাস মিনিস্তর ধর্মেন্দ্র প্রধান, অসমগী চীফ মিনিস্তর সর্বানন্দা সোনোৱাল, অতোপ্পা য়ুনিয়ন মিনিস্তরশিং অমসুং ভারত সরকারগী সেনিয়র ওফিসরশিং শরুক য়াখি। ২০২০গী মে ২৭দগী গুহা অসিদগী কনবা ঙমদনা গ্যাস য়ুরকখি। মতুং তারকপদা গ্যাস অসি থিংজিন্নবা থৌরাং তৌরিঙৈদা ২০২০গী জুন ৯দা গুহা মৈ চাক্লকখি। মফম অদুগী অকোয়দা লৈবা ইমুংশিং হোংদোকখ্রে অমসুং ওইল ইন্দিয়া লিমিতেৎ অমসুং রাজ্য সরকারনা হাংদোকপা রিলিফ কেম্পশিংদা লৈরে। হায়রিবা রিলিফ কেম্পশিং অসিদা চাউরাক্না মীওই ৯,০০০ রোম লৈরি। দিস্ত্রিক এদমিনিস্ত্রেসন্না মশক খঙদোক্লবা ইমুং ১৬১০দা খুদক্কী তেংবাং ওইনা ইমুং অমমমদা লুপা ৩০,০০০ পীখ্রে। শোকহল্লবা ইমুংশিংদা ভারত সরকারনা পীবা য়াবা মতেং পীগনি হায়না অসমগী চীফ মিনিস্তরগী খুৎথাংদা প্রধান মন্ত্রীনা অসমগী মীয়ামদা থাজবা পীখি অমসুং লাইবক থিবা থৌদোক অসিদগী অৱাবা নংলবা রাজ্য সরকারগীদমক লেপ্লি হায়রি। থৌদোক অসি থিজিন্নবা অমসুং মদুদগী খঙহৌবশিং অদু তুংগী ওইহৌনবা দোকুমেন্ত তৌহৌনবা প্রধান মন্ত্রীনা পেত্রোলিয়ম অমসুং নেচরেল গ্যাস মিনিস্ত্রিদা খঙহনখি। তুংদা অসিগুম্বা অশোইবশিং অসি থোক্তনবা অমসুং থোরকপা মতমদা থেংননবা ঐখোয়গী লুপশিংগী মরক্তা মখা তানা ত্রেনিং পীনবা মহাক্না খঙহনখি। গুহাদগী গ্যাস কামথোরকপা থিংনবা অমসুং মদু মখুম খুমজিন্নবা ভারত অমসুং মপান লৈবাকশিংগী অখঙ-অহৈশিংগী মতেংগা লোয়ননা অকুপ্পা থৌরাং অমা শেম্লে হায়না মীফম অদুদা থমখি। থৌরাং অদু মাংজৌননা থাখিবা মতমগী মতুংইন্না থবক ওইনা পাংথোকখ্রে অমসুং দরকার ওইবা চেকশিন-থৌরাংশিং লৌখৎলবা মতুংদা ২০২০গী জুলাই ৭তা গুহা মখুম কুপশিন্নবা থৌরাং তৌরি।
পেরালিম্পিক্স গেম্সতা সুন্দর সিংহ গুরজরনা জেবলিন্দা ব্রোঞ্জ মেদল ফংলকপগীদমক পি.এম.না নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা তোকিওদা পাঙথোক্লিবা পেরালিম্পিক্স গেম্সতা সুন্দর সিংহ গুরজরনা জেবলিন্দা ব্রোঞ্জ মেদল ফংলকপদা নুংঙাইবা ফোঙদোকখ্রে‍। ত্বীত অমদা প্রধান মন্ত্রীনা ফোঙদোকখি; “@SundarSGurjar না ব্রোঞ্জ মেদল ফংলকপদা ভারতপু নুংঙাইবনা থুমহৎহল্লে‍। মহাক্না শিংথানিংঙাই ওইবা থৌনা অমদি কত্থোকপগী মতৌ উৎখি‍। মহাক্কী মফমদা নুংঙাইবা ফোঙদোকচরি‍। মহাক্কীদমক য়াইফরোল পীজরি‍। #Paralympics"
প্রধান মন্ত্রীনা সিক্কিম মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা সিক্কিম মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে। ত্বিৎ অমদা প্রধান মন্ত্রীনা হায়, "সিক্কিম মীয়ামদা স্তেৎহুদ দেগী য়াইফ-পাউজেল পীজরি। রাজ্য অসি মহৌশাগী ফাজবা কয়ানা থল্লি অমসুং পুকচেল চাউরবা মীয়ামগী লৈফম ওইরি। সিক্কিমনা ওর্গানিক ফার্মিং অসিগুম্বা লমশিংদা চাউনা মাংজিক থারি। রাজ্য অসিনা লেপ্তনা চাউখৎনবা অমসুং মাগী প্রজাশিং মশা-মউ ফনা লৈনবা থৌনিজরি।"
পি.এম.না মনিপুর, মেঘালয়া অমসুং ত্রিপুরাগী মীয়ামদা মখোয়গী স্তেতহুদ ফংখিবা নুমিৎ অসিগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদিনা মনিপুর, মেঘালয়া অমসুং ত্রিপুরাগী মীয়ামদা মখোয়গী স্তেতহুদ ফংখিবা নুমিৎ অসিগী য়াইফ পাউজেল পীখ্রে। ত্বীত অমদা প্রধান মন্ত্রীনা হায়খি; “মনিপুর, মেঘালয়া অমসুং ত্রিপুরাগী মীয়ামদা মখোয়গী স্তেতহুদ ফংখিবা নুমিৎ অসিগী য়াইফ পাউজেল পীরি। রাজ্যশিং অসিনা ভারতকী চাউখৎ-থৌরাংদা থৱায়-হকচাং য়াওনা শরুক য়ারি। মখোয়না লেপ্তনা চাউখৎনবগীদমক্তা থৌজাল নিজরি।”
পি.এম.না ভারতকী বোক্সর, মোহম্মদ হুসামুদ্দীননা নুপাগী কেজি ৫৭কী ইভেন্ততা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম সি.দবল্যু.জি. ২০২২দা ভারতকী বোক্সর, মোহম্মদ হুসামুদ্দীননা নুপাগী কেজি ৬৭কী বোক্সিংদা ব্রোঞ্জ মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “মোহম্মদ হুসামুদ্দীন অসি স্পোর্তিং ইভেন্ত কয়াদা মাইপাকখ্রবা হৈথোই-শীংথোইরবা বোক্সর অমনি। ফজরবা তেক্নিকশিং অমসুং অখাং কনবগী থৌনানা পাঙ্গল ওইরিবা, আশা লৈবা এথলেৎ অসিনা বর্মিংহমদা নুপাগী কেজি ৫৭কী ইভেন্ততা ব্রোঞ্জ মেদল অমা লৌরকখি। মহাকপু থাগৎপা ফোঙদোকচরি। মহাকপু য়াইফ মঙ্গোল পীজরি। #Cheer4India”
মন্ত্রীমন্দলনা নবেম্বর ১৫ অসি জনজাতিয়া গৌরভ দিবস হায়না লাওথোকপদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা ঙসি লৈবাক অসিদা মথৌনা লৈরবা চীংমী নিংতম লান্মীশিংবু লাক্কদৌরিবা মীরোল অসিদা মখোয়না লৈবাক অসিদা কৎথোকখিবা অসিবু নিংশিংনবা কৎথোকপা ওইনা নবেম্বরগী ১৫বু জনজাতিয়া গৌরভ দিবস হায়না লাওথোকপদা অয়াবা পীখ্রে। ভারতকী নিংতম লান্থেং অসিদা চীংমী কম্ম্যুনিতী কয়া অমা হায়বদি সন্থলস, তামারস, কোলস, ভিলস, খাসিস অমসুং মিজোশিং মিং ওইনা পল্লবদা অসিনা খোঙজং কয়াদা মপাঙ্গল কৎনখৎহনখি। ব্রিতিশকী কোলোনিয়েল লৈঙাক্কী মায়োক্তা লৈবাক অসিগী মফম কয়াগী ওইবা চীংমীগী খোঙজং অসিনা লৈবাক অসিগী নিংতম লান্থেংগা মরী লৈনৈ অমসুং লৈবাক শিনবা থুংনা ভারত মচাশিংবু পুক্নিং থৌগৎখি। অদুম ওইনমক, মীয়াম্না হায়রিবা চীংমী অথৌবশিংগী মরক্তা নিংথিনা খঙবিদে। ২০১৬গী ইন্দিপেন্দেন্স দেদা ইকাই খুম্নরবা প্রধান মন্ত্রীনা ৱা ঙাংবদা, ভারত সরকারনা লৈবাক শিনবা থুংনা ত্রাইবেল ফ্রীদম ফাইতর ম্যুজিয়ম ১০ কাইথখি। নুমিৎ অসি লৈবাক শিনবা থুংনা ত্রাইবেল কম্ম্যুনিতীশিংনা ভগবান ওইনা লৌনরিবা শ্রী বির্সা মুন্দাগী মপোক কুমওন্নি। বির্সা মুন্দানা ব্রিতিশ কোলোনিয়েল সিস্তেমগী মিনুংশি লৈতনা চৎথখিবা লৈঙাক্কী মায়োক্তা থৌনা লৈনা লান্থেংনখি। মহাক্না ব্রিতিশকী মায়োক্তা লানজিংখিবা অসিগীদমক ‘উলগুলন’ (রিবোলুসন) হায়না খঙনখি। লাওথোকপা অসিনা চীংমী কম্ম্যুনিতীগী পুৱারীবু নিংশিংলগনি। নুমিৎ অসি চহি খুদিংগী পাংথোক্কনি অমসুং চীংমীশিংংনা কলচরেল হেরিতেজ অমসুং ভারতকী থৌনাবু ঙাক শেন্দুনা থম্নবা হোৎনখিবা অসি শকখঙলগনি। বির্সা মুন্দানা অরোইবা য়াহিপ তানখিবা রাঞ্চীদা লৈবা ত্রাইবেল ফ্রীদম ফাইতর ম্যুজিয়ম অসি ইকাই খুম্নরবা প্রধান মন্ত্রীনা শঙ্গাগনি। ভারত সরকারনা ত্রাইবেল মীয়ামগী, সংস্কৃতী অমসুং মায় পাকপগী মমিং লৈরবা পুৱারীশিংগী থৌরম পাংথোক্নবা অমসুং ৭৫শুবা চহি নিংশিংনবা ২০২১গী নবেম্বরগী ১৫দগীনা নবেম্বরগী ২২ ফাওবা চয়োল চুপ্পা থৌরমশিং পাংথোক্নবা থৌরাং তৌরি। থৌরম অসিগী শরুক অমা ওইনা, রাজ্য সরকারগা লোয়ননা খুৎশম্নদুনা থৌরম কয়া অমা পাংথোক্নবা শেম-শারি অমসুং থৌরমশিং অসিগী থীম অসিদা ভারতকী নিংতম লান্দা চীংমীশিংগী মায় পাকখিবা, ভারত সরকারনা এজুকেসন, হকশেল, পুন্সি মহিং, ইনফ্রাস্ত্রকচর অমসুং স্কীল দিবলপমেন্তদা পায়খৎলিবা থবকশিং উৎকনি। থৌরম অসিদা ত্রাইবেল কলচরেল হেরিতেজ, মখোয়গী নিংতম লান, প্রাক্তিসেস, হকশিং, চৎনবীশিং, মথেল-লুকোই, হকশেল, এজুকেসন অমসুং পুন্সি মহিং অখন্নবা কয়া অমা উৎকনি।
য়োগগী ফজবদি মসি ইরাই লাইনা শানবা য়াবা অসিনি: প্রধান মন্ত্রী

প্রধান মন্ত্রী শ্রী নরেন্দ্র মোদীনা হায়খি মদুদি য়োগগী ফজবদি মসি ইরাই লাইনা শানবা য়াবা অসিনি। মহাক্না হায়খি য়ুমদা, থবক শুবগী পোথাবা মনুংদা নত্ত্রগা মীয়াম পুন্না লৈরিঙৈদা য়োগা শানবা য়াগনি। য়োগা শান্নবা কনাগুম্বা অমনা য়োগগী ফক অমা অমসুং অহাংবা মফম অমা দরকার ওই হায়না মহাক্না মখা তাখি। প্রধান মন্ত্রীনা ত্বুইত তৌখি; “য়োগগী ফজবদি মসি ইরাই লাইনা শানবা য়াবা অসিনি। অদোম্না দরকার ওইরিবা অসি য়োগা শান্নবা ফক অমা অমসুং অহাংবা মফম খরনি। য়ুমদা, থবক শুবগী পোথাবা মনুংদা নত্ত্রগা মীয়াম পুন্না লৈরিঙৈদা য়োগা শানবা য়াগনি। ঐনা থাজৈ মদুদি অদোম্না মসি চাংনাইনা শান্নগনি…” "યોગની સુંદરતા એની સાદગીમાં છે. તમારે જોઈએ માત્ર યોગ સાદડી અને થોડી ખાલી જગ્યા. યોગ ઘરમાં, કાર્ય વિરામ દરમ્યાન અથવા જૂથમાં કરી શકાય. હું આશા રાખું છું કે તમે નિયમિત એનો અભ્યાસ કરશો…" "ಯೋಗದ ಚೆಲುವು ಅದರ ಸರಳತೆಯಲ್ಲಿದೆ. ನಿಮಗೆ ಬೇಕಾಗುವುದೆಲ್ಲ ಒಂದು ಯೋಗದ ಚಾಪೆ ಮತ್ತು ಒಂದಿಷ್ಟು ಜಾಗ. ಯೋಗವನ್ನು ಮನೆಯಲ್ಲಿ, ಕೆಲಸದ ನಡುವಿನ ಬಿಡುವಿನಲ್ಲಿ ಅಥವಾ ಗುಂಪುಗೂಡಿ ಮಾಡಬಹುದು. ನೀವು ದಿನನಿತ್ಯ ಯೋಗಾಭ್ಯಾಸ ಮಾಡುವಿರಿ ಎಂದು ಭರವಸೆ ಹೊಂದುವೆ…" "யோகாவின் அழகே அதன் எளிமையில்தான். ஒரு யோகா விரிப்பும், வெற்றிடமுமே உங்களுக்கு போதுமானது. வீட்டிலோ, வேலை நேர இடைவேளையிலோ அல்லது குழுப் பயிற்சியாகவோ யோகாவை மேற்கொள்ளலாம். நீங்கள் நாள் தவறாமல் யோகப் பயிற்சி செய்வீர்கள் என நம்புகிறேன்…" "যোগৰ সৌন্দৰ্য্য ইয়াৰ সৰলতাত আছে। প্ৰয়োজন মাথো এখন যোগ মেট আৰু কিছু খালী ঠাইৰ। যোগাসন ঘৰতে, কৰ্মবিৰতিৰ সময়ত বা গোটত কৰিব পাৰি। মই আশা কৰো আপুনি নিয়মিতভাৱে ইয়াৰ অনুশীলন কৰিব…" "ਯੋਗ ਦੀ ਸੁੰਦਰਤਾ ਇਸ ਦੀ ਸਾਦਗੀ ਵਿੱਚ ਹੈ। ਤੁਹਾਨੂੰ ਸਿਰਫ਼ ਇੱਕ ਯੋਗ ਮੈਟ ਅਤੇ ਕੁਝ ਖਾਲੀ ਥਾਂ ਦੀ ਜ਼ਰੂਰਤ ਹੈ। ਯੋਗ ਘਰ ਵਿੱਚ, ਵਰਕ ਬ੍ਰੇਕ ਦੇ ਦੌਰਾਨ ਜਾਂ ਇੱਕ ਗਰੁੱਪ ਵਿੱਚ ਕੀਤਾ ਜਾ ਸਕਦਾ ਹੈ। ਮੈਨੂੰ ਉਮੀਦ ਹੈ ਕਿ ਤੁਸੀਂ ਨਿਯਮਿਤ ਤੌਰ 'ਤੇ ਇਸ ਦਾ ਅਭਿਆਸ ਕਰੋਗੇ…" "యోగ సౌందర్యం దాని సరళత్వం లోనే వుంది. యోగ చేయడానికి ఒక యోగ మాట్ కొంచెం ఖాళీ స్థలం మాత్రం చాలు. ఇంట్లో, పని చేసే చోట దొరికే విరామ సమయాల్లో ఒంటరిగా లేదా సమూహంగా కూడా యోగ చేసుకోవచ్చు. మీరు ప్రతి రోజూ తప్పకుండా యోగ సాధన చేస్తారని ఆశిస్తున్నాను…" "साधेपणा हेच योगाचे सौंदर्य आहे. यासाठी योगा मॅट आणि थोडी रिकामी जागा एव्हढेच पुरेसं आहे. घरी,कामाच्या ठिकाणी मिळालेल्या सुटीत किंवा एखाद्या गटाबरोबर योग करता येतो. तुम्ही नियमित सराव कराल अशी मला आशा आहे…" "ଯୋଗର ସୌନ୍ଦର୍ଯ୍ୟ ଏହାର ସରଳତାରେ ନିହିତ । ଏଥିପାଇଁ ଆପଣଙ୍କୁ ଏକ ଚଟେଇ ଓ କିଛି ଖାଲି ଜାଗା ଆବଶ୍ୟକ । ଯୋଗ ଘରେ, କାମରୁ ବିରାମ ସମୟରେ ଅବା ଗୋଷ୍ଠୀରେ କରାଯାଇପାରେ । ମୋର ଆଶା ଆପଣ ନିୟମିତ ଯୋଗାଭ୍ୟାସ କରିବେ…" "যোগের সৌন্দর্য্য তার সারল্যে। খানিকটা ফাঁকা জায়গা আর একটা যোগ করার আসন,এই শুধু দরকার। যোগ বাড়িতেও করা যায়, কাজের ফাঁকে করা যায় বা দলবেঁধেও করা যায়। আমি আশা করি আপনারা নিয়মিত যোগাভ্যাস করবেন…" "യോഗയുടെ സൗന്ദര്യം അതിന്റെ ലാളിത്യമാണ്. നിങ്ങൾക്ക് ആകെ വേണ്ടത് ഒരു യോഗാ മാറ്റും അൽപ്പം ഒഴിഞ്ഞ സ്ഥലവും . യോഗ വീട്ടിലോ, ജോലിയുടെ ഇടവേളയിലോ , ഒരു ഗ്രൂപിലോ ചെയ്യാവുന്നതാണ്. നിങ്ങൾ അത് സ്ഥിരമായി ചെയ്യുമെന്ന് ഞാൻ കരുതുന്നു.." "योग की सहजता ही इसकी विशेषता है। आपको बस एक योग मैट और थोड़ी सी जगह की जरूरत होती है। योग को घर के अलावा आप कामकाज में ब्रेक के समय या फिर कुछ लोगों के साथ मिलकर भी कर सकते हैं। मुझे आशा है कि आप इसका नियमित अभ्यास करेंगे.."
মন্ত্রীন্দলনা ইন্সতিত্যুৎ ওফ চারতর্দ একাউন্তেন্ত ওফ ইন্দিয়া (আই.সি.এ.আই.) অমসুং ইন্সতিত্যুৎ ওফ প্রোফেসনেল একাউন্তেন্ত ওফ রসিয়া (আই.পি.এ.আর.)গী মরুক্তা মেমোরেন্দম ওফ আন্দরস্তেন্দিংগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা, ইন্সতিত্যুৎ ওফ চারতর্দ একাউন্তেন্ত ওফ ইন্দিয়া (আই.সি.এ.আই.) অমসুং ইন্সতিত্যুৎ ওফ প্রোফেসনেল একাউন্তেন্ত ওফ রসিয়া (আই.পি.এ.আর.)গী মরুক্তা মেমোরেন্দম ওফ আন্দরস্তেন্দিং সহি তৌবগী অয়াবা পীখ্রে। মরীক চুম্বা: ইন্সতিত্যুৎ ওফ চারতর্দ একাউন্তেন্ত ওফ ইন্দিয়া (আই.সি.এ.আই.) অমসুং ইন্সতিত্যুৎ ওফ প্রোফসনেল একাউন্তেন্ত ওফ রসিয়া (আই.পি.এ.আর.)গী মরুক্তা মেমোরেন্দম ওফ আন্দরস্তেন্দিং সহি তৌনবদা অয়াবা পীবা অসিনা প্রোফেসনেল একাউন্তেন্সী ত্রেনিং পীবা, প্রোফসনেল ইথিক্স, তেক্নিকেল রিসর্স, একাউন্তিংগী লৌশিংদা খুমাং চাউশিনবা, প্রোফেসনেল অমসুং ইন্তেলেকচুএল চাউখৎপগী লমদা অমগা-অমগা মতেং পীনবগী মরী শাগৎপদা মতেং ওইরগনি। থৌরাং অমসুং পান্দম হাপ্পা: হায়রিবা এম.ও.য়ু.না পান্দম থম্লিবা অসি প্রোফসনেল একাউন্তেন্সী ত্রেনিং পীবা, প্রোফসনেল ইথিক্স, তেক্নিকেল রিসর্স, একাউন্তিংগী লৌশিংদা খুমাং চাউশিনবা অসিগী লমদা মিৎয়েং পীনবা অসিগী মখাদা একাউন্তেন্সী প্রোফেসনেলদা মপাঙ্গল কনখৎহনবা অসিনি। হায়রিবা অসিনা সেমিনার, কনফরেন্সকী খুৎথাংদা অনিগী ওইবা মরী শাগৎপা অমসুং পার্তী অনিদা কান্নগদবা মওংদা খুৎশম্নবা অমসুং মালেম অসিদা প্রোফেসন পুখৎনবা ভারত অমসুং রসিয়াদা একাউন্তেন্সী প্রোফেসন্দা চাউখৎ থৌরাংগী অপদেৎ পীবা অসিনি। পার্তী অনিনা অমনা অমগী ৱেবসাইত্তা ই-পাউগী মতেং ওইনবা লিঙ্কসু শেমগৎকনি। মপুং ওইবা শাফু: (আই.সি.এ.আই.) অমসুং (আই.পি.এ.আর.), রসিয়াগী এম.ও.য়ু.না, অতেনবদগীনা তুংগী ওইবা কয়াদা আই.সি.এ.আই.গী মেম্বরশিংনা রসিয়াদা প্রোফেসনেলগী ওইবা খুদোংচাবা ফংবা য়ানা লৈরি। হায়রিবা এম.ও.য়ু.গী পান্দম অসি আই.সি.এ.আই.গী মেম্বরশিং অমসুং ওর্গানাইজেসন অনিগী অমগা অমগা মরী ফগৎনবা পুন্না থবক তৌমিন্নবনি। এম.ও.য়ু.না, আই.সি.এ.আই.না একাউন্তেন্সী প্রোফেসন্দা থবকশিং এক্সপোর্ত পীদুনা রসিয়াগা মরী হেন্না ফগৎহনবদা মতেং ওইরগনি। কান্নবশিং: আই.সি.এ.আই.গী মেম্বরশিংনা লৈবাক অসিদা মখল কয়াগী ওর্গানাইজেসন্দা ময়াই ওইরপ তৌবদগী মতোলদা লৈরি অমসুং লৈবাক অসিগী ওর্গানাইজেসনশিংগী দিসিজন/পোলিসী শেম্বগী থৌরাংদা শাফু পীবা য়াই। আই.সি.এ.আই.না মখোয়গী চেপ্তরগী চাউরবা নেৎৱার্ক অমসুং মালেমগী ওইবা লৈবাক ৪৫গী সহর ৬৮দা লৈরিবা মহুৎশিনবা ওফিসশিংনা মখোয়গী লৈবাকশিংদা প্রাক্তিস কয়া অমা পীদুনা মরুওইবা থৌদাং কয়া অমা লৌদুনা মসিনা ভারত সরকারনা মখোয়গী মতুং ইন্দুনা খ্বায়দগী ফবা প্রাক্তিস তৌবা ঙম্বা, হায়রিবা এম.ও.য়ু. অসিনা মিনিস্ত্রী ওফ এফিয়র্স, ইন্সতিত্যুৎ ওফ চারতর্দ একাউন্তেন্ত ওফ ইন্দিয়া অমসুং ইন্সতিত্যুৎ ওফ প্রোফেসনেল একাউন্তেন্ত ওফ রসিয়া দা কান্নবা পীরগনি। বেখগ্রাউন্দ: ইন্সতিত্যুৎ ওফ চারতর্দ একাউন্তেন্ত ওফ ইন্দিয়া (আই.সি.এ.আই.) অসি ভারত্তা প্রোফেসনেল চারতর্দ একাউন্তেন্ত রেগুলেসন চৎননবা চারতর্দ একাউন্তেন্ত এক্ত, ১৯৪৯কী মখাদা লিংখৎখিবনি। আই.সি.এ.আই.না এজুকেসন, প্রোফেসনেল দিবলপমেন্ত, হায় একাউন্তেন্ত য়েংশিন্নবা, মালেমনা শকখঙলবা ওদিতিং অমসুং চারতর্দ একাউন্তেন্তগী প্রোফেসনগী ইথিকেল অসিদা থৌদাং কয়া অমা লৌরি। ইন্সতিত্যুৎ ওফ প্রোফেসনেল একাউন্তেন্ত ওফ রসিয়া (আই.পি.এ.আর.) অসিনা রসিয়াদা একাউন্তগী খ্বায়দগী চাউবা নন-প্রোফিত এসোসিএসন অমনি।
প্রধান মন্ত্রী মোদীনা মীখলদা পুৱারী ওইবা মওংদা মায় পাক্লকপদা নুংঙাইবা ফোংদোকপগী পাওজেল মখা তানা ফংলি

প্রধান মন্ত্রী শ্রী নরেন্দ্র মোদীনা মীখলদা পুৱারী ওইবা মওংদা মায় পাক্লকপদা মালেমগী মফম কয়াদগী নুংঙাইবা ফোংদোকপগী পাওজেল মখা তানা ফংলি। প্রধান মন্ত্রীনা ঙসি সাউদি অরবকী ক্রাউন প্রিন্স মোহম্মদ বিন সলমান, কতারগী অমীর শৈখ তমীম বিন ঙমদ অল-থানী, জর্মনগী চান্সেলর শ্রীমতী এঞ্জেলা মার্কেল, য়ুনাইতেদ কিংদমগী প্রধান মন্ত্রী তেরেসা মে অমসুং শ্রীলঙ্কাগী হান্নগী রাস্ত্রপতি শ্রী মহেন্দ্র রাজপক্সাগী মফমদগী তেলিফোন্দা নুংঙাইবা ফোংদোকপগী পাওজেলশিং ফংখি। প্রধান মন্ত্রীনা ক্রাউন প্রিন্সপু মহাক্কী য়াইফ-পাওজেলগীদমক থাগৎপা ফোংদোকখি অমদি ভারতকী মীয়ামদা থম্লিবা মহাক্কী মমল য়াম্লবা মরূপ ওইবগী মতৌ অমসুং লৈবাক অনিগী মরক্তা লৈরিবা মরি অসি মখা তানা চেৎশিলহনবদা মহাক্না লৌরিবা থৌদাং অদুদা তৌবীমল খঙবা উৎখি। অমীরনা প্রধান মন্ত্রীগী মফমদা নুংঙাইবা ফোংদোকখি অমদি ভারত অমসুং কতারগী মরক্তা লৈরিবা অচেৎপা মরি অদু ফোংদোকখি। প্রধান মন্ত্রীনা অমীরবু থাগৎপা ফোংদোকখি অমদি লৈবাক অনিগী মরক্তা অচেৎপা পার্তনরশিপ শেমগৎপদা মহাক্না লমজিংলিবা অদুগীদমক তৌবীমল খঙবা উৎখি। প্রধান মন্ত্রীবু নুংঙাইবা ফোংদোক্লদুনা চান্সেলর মার্কেলনা লৈবাক অনিগী মরক্তা লৈনরিবা মরি হেঙ্গৎলক্লিবা অদু ফোংদোকখি অমদি লৈবাক অনিগী কান্নগদবা লমশিংদা মথা তানা তেংবাং পীনবা হেঙ্গৎপগী অপাম্বা ফোংদোকখি। প্রধান মন্ত্রীনা মহাকপু থাগৎপা ফোংদোকখি অমদি লৈবাক অনিগী মরক্তা লোয়ননা মালেমগী শান্তি অমসুং চাউখৎপা পুরক্নবগীদমক লৈবাক অনিগী মরি মখা চত্থবদা মহাক্না লৌরিবা থৌদাং অদু থোইদোক হেন্দোকপনি হায়না শিংথাখি। লুচিংবা অনিমক্না জাপানগী ওসাকাদা পাংথোক্কদৌরিবা জি ২০ মীফমদা অমসুং ভারত্তা চহী অসিগী লোইশিল্লকপদা পাংথোক্কদৌরিবা লৈবাক অনিগী ইন্তর গবর্নমেন্তেল কন্সলতেসন্দা উন্নদুনা ৱারী শান্ননবা লেপ্নখি। প্রধান মন্ত্রীনা চাউনা মায় পাক্লকপদা প্রধান মন্ত্রী মেনা নুংঙাইবা ফোংদোকখি। মীখল অসি দেমোক্রেসীগী মরুওইবা শক্তম্নি হায়না ফোংদোক্লদুনা প্রধান মন্ত্রী মেনা ভারতকী মায়াম্বু মরুওইবা থৌদাং অসি মপুং ফানা লৌখিবদা থাগৎপা ফোংদোকখি। প্রধান মন্ত্রী মোদীনা মফমদা থাগৎপা ফোংদোকখি অমদি লম খুদিংমক্তা ব্রিতেনগা লোয়ননা লৈবাক অনিগী কোওপরেসন মখা তানা চেৎশিলহন্নবগীদমক থবক তৌনীংবগী অপাম্বা ফোংদোকখি। প্রধান মন্ত্রীনা শ্রীলঙ্কাগী হান্নগী রাস্ত্রপতি শ্রী রাজপক্সাবু মহাক্কী নুংঙাইবা ফাংদোকপগী পাওজেল অদুগীদমক থাগৎপা ফোংদোকখি অমদি হায়খি মদুদি য়ুম্লোন্নবা লৈবাক অমা ওইনা ভারত অমসুং শ্রী লঙ্কাগী মরক্তা মতম শাংলবা অচেৎপা মরূপ ওইবগী মরি লৈনরি। লৈবাক অনিগী মীয়ামগী কান্ননবা অমদি লমদম অসিগী শান্তি অমসুং চাউখৎনবগীদমক মরি অসি মখা তানা হেন্না চেৎশিলহল্লগনি হায়না প্রধান মন্ত্রীনা থাজবা পীখি।